钦定古今图书集成/明伦汇编/氏族典/第034卷 > 《唐书》 > 《宰相世系表》
## 钦定古今图书集成/明伦汇编/氏族典/第034卷 > 《唐书》 > 《宰相世系表》

锺氏出自子姓，与宗氏皆晋伯宗之后也。伯宗子州
犁仕楚，食采于锺离，因以为姓。楚汉时有锺离昧，为
项羽将。有二子，长曰发，居九江，仍故姓；次子接，居颍
川长社，为锺氏。汉有西曹掾皓，字季明，二子：迪、敷。迪，
郡主簿。生繇、演。繇字元常，魏太傅、定陵侯。生毓、会。毓
字稚叔，侍中、廷尉。生骏，骏字伯道，晋黄门侍郎。生晔，
字叔光，公府掾。生雅，字彦胄，过江仕晋侍中。生诞，字
世长，中军参军。生靖，字道寂，颍川太守。生源，字循本，
后魏永安太守。生挺，字法秀，襄城太守，颍川郡公。生
蹈，字之义，南齐中军。二子：屿、嵘。屿字秀望，梁永嘉县
丞。生宠，字元辅，为临海令，避侯景之难，徙居南康籍
县。生宝慎。

锺氏宰相一人绍京